Pasos na síntese do ADN nos que se mostra a RPA
A **proteína de replicación A** (**RPA**) é a principal proteína que se une ao ADN monocatenario (ssDNA) nas células eucariotas. In vitro, a RPA mostra unha moita maior afinidade polo ADN monocatenario que polo ARN ou polo ADN bicatenario. A RPA é necesaria para a replicación do ADN, a recombinación xenética e os procesos de reparación como a reparación por escisión de nucleótidos e a recombinación homóloga. Tamén exerce unha función na resposta aos danos no ADN.

Estrutura
---------

A RPA é un heterotrímero composto polas subunidades RPA1 (RPA70, subunidade de 70kDa), RPA2 (RPA32, subunidade de 32kDa) e RPA3 (RPA14, subunidade de 14kDa). As tres subunidades da RPA conteñen seis pregamentos OB (de unión a oligonucleótidos/oligosacáridos), con dominios de unión ao ADN (DBD) designados como DBDs A-F, que unen a RPA ao ADN monocatenario.

Os DBDs A, B, C e F están localizados na RPA1, o DBD D está situado na RPA2 e o DBD E na RPA3. Os DBDs C, D e E constitúen o núcleo de trimerización da proteína con rexións enlazadoras flexibles que os conectan. Debido a estas rexións enlazadoras flexibles, a RPA considérase moi flexible e isto favorece a unión dinámica que a RPA pode conseguir. Debido a esta dinámica de unión, a RPA tamén pode adoptar diferentes conformacións e pode abranguer un variado número de nucleótidos.

Os DBDs A, B, C e D son os sitios que están implicados na unión ao ADN monocatenario. As interaccións proteína-proteína entre a RPA e outras proteínas ocorren no N-terminal da RPA1, especificamente no DBD F, xunto co C-terminal da RPA2. A fosforilación da RPA ten lugar no N-terminal da RPA2.

A RPA comparte moitas características co heterotrímero complexo CST, aínda que a RPA ten unha estequiometría máis uniforme 1:1:1.

Funcións
--------

Durante a replicación do ADN, a RPA impide que o ADN bicatenario se enrole de novo sobre si mesmo ou forme estruturas secundarias. Tamén axuda a protexer o ADN monocatenario do ataque das endonucleases. Isto mantén o ADN desenrolado para que a polimerase o replique. A RPA tamén se une ao ADN monocatenario durante a fase inicial da recombinación homóloga, un importante proceso na reparación do ADN e na profase I da meiose.

A hipersensibilidade a axentes que danan o ADN pode ser causada por mutacións no xene *RPA*. Igual que o seu papel na replicación do ADN, isto evita que o ADN monocatenario se una consigo mesmo (en zonas autocomplementarias) para que o filamento de nucleoproteína resultante poida unirse a Rad51 e aos seus cofactores.

A RPA tamén se une ao ADN durante o proceso de reparación por escisión de nucleótidos. Esta unión estabiliza o complexo de reparación durante o proceso de reparación. Un homólogo bacteriano denomínase proteína SSB, que exerce a mesma función pero non ten homoloxía de secuencias.

Notas
-----

1. ↑  Wold MS (1997). "Replication protein A: a heterotrimeric, single-stranded DNA-binding protein required for eukaryotic DNA metabolism". *Annual Review of Biochemistry* **66** (1): 61–92. PMID 9242902. doi:10.1146/annurev.biochem.66.1.61.
2. 1 2 3 4  Chen R, Wold MS (decembro de 2014). "Replication protein A: single-stranded DNA's first responder: dynamic DNA-interactions allow replication protein A to direct single-strand DNA intermediates into different pathways for synthesis or repair". *BioEssays* **36** (12): 1156–1161. PMC 4629251. PMID 25171654. doi:10.1002/bies.201400107.
3. 1 2  Flynn RL, Zou L (agosto de 2010). "Oligonucleotide/oligosaccharide-binding fold proteins: a growing family of genome guardians". *Critical Reviews in Biochemistry and Molecular Biology* **45** (4): 266–275. PMC 2906097. PMID 20515430. doi:10.3109/10409238.2010.488216.
4. 1 2 3 4 5  Caldwell CC, Spies M (outubro de 2020). "Dynamic elements of replication protein A at the crossroads of DNA replication, recombination, and repair". *Critical Reviews in Biochemistry and Molecular Biology* **55** (5): 482–507. PMC 7821911. PMID 32856505. doi:10.1080/10409238.2020.1813070.
5. 1 2 3  Dueva R, Iliakis G (setembro de 2020). "Replication protein A: a multifunctional protein with roles in DNA replication, repair and beyond". *NAR Cancer* **2** (3): zcaa022. PMC 8210275 `|pmc=` incorrecto (Axuda). PMID 34316690 `|pmid=` incorrecto (Axuda). doi:10.1093/narcan/zcaa022.
6. ↑  Lue NF, Zhou R, Chico L, Mao N, Steinberg-Neifach O, Ha T (2013). "The telomere capping complex CST has an unusual stoichiometry, makes multipartite interaction with G-Tails, and unfolds higher-order G-tail structures". *PLOS Genetics* **9** (1): e1003145. PMC 3536697. PMID 23300477. doi:10.1371/journal.pgen.1003145.
7. 1 2  Li X, Heyer WD (xaneiro de 2008). "Homologous recombination in DNA repair and DNA damage tolerance". *Cell Research* **18** (1): 99–113. PMC 3087377. PMID 18166982. doi:10.1038/cr.2008.1.

Véxase tamén
------------

### Outros artigos

* Proteína SSB
* Proteína de repliacaión A1
* Proteína de replicación A2
* Proteína de replicación A3

  


|  |  |
| --- | --- |
| Control de autoridades | 
* Wd: Q21109588
* MAG: 113271649

 |

|  |  |
| --- | --- |
| Identificadores | 
* MeSH: D051716

 |